CELEX: 62010CA0392
Language: et
Date: 2012-01-19 00:00:00
Title: Kohtuasi C-392/10: Euroopa Kohtu (viies koda) 19. jaanuari 2012 . aasta otsus (Finanzgericht Hamburgi — Saksamaa eelotsusetaotlus) — Suiker Unie GmbH — Zuckerfabrik Anklam versus Hauptzollamt Hamburg-Jonas (Määrus (EÜ) nr 800/1999 — Artikli 15 lõiked 1 ja 3 — Põllumajandussaadused — Eksporditoetuste süsteem — Diferentseeritud eksporditoetused — Saamise tingimused — Toote import sihtkohaks olevasse kolmandasse riiki — Imporditollimaksu maksmine)

10.3.2012   
            
            
               ET
            
            
               Euroopa Liidu Teataja
            
            
               C 73/4
            
         Euroopa Kohtu (viies koda) 19. jaanuari 2012. aasta otsus (Finanzgericht Hamburgi — Saksamaa eelotsusetaotlus) — Suiker Unie GmbH — Zuckerfabrik Anklam versus Hauptzollamt Hamburg-Jonas
   (Kohtuasi C-392/10) (1)
   
   (Määrus (EÜ) nr 800/1999 - Artikli 15 lõiked 1 ja 3 - Põllumajandussaadused - Eksporditoetuste süsteem - Diferentseeritud eksporditoetused - Saamise tingimused - Toote import sihtkohaks olevasse kolmandasse riiki - Imporditollimaksu maksmine)
   2012/C 73/05
   Kohtumenetluse keel: saksa
   
      Eelotsusetaotluse esitanud kohus
   
   Finanzgericht Hamburg
   
      Põhikohtuasja pooled
   
   
      Hageja: Suiker Unie GmbH — Zuckerfabrik Anklam
   
      Kostja: Hauptzollamt Hamburg-Jonas
   
      Ese
   
   Eelotsusetaotlus — Finanzgericht Hamburg — Komisjoni 15. aprilli 1999. aasta määruse (EÜ) nr 800/1999, milles sätestatakse põllumajandustoodete eksporditoetuste süsteemi kohaldamise üksikasjalikud ühiseeskirjad (EÜT L 102, lk 11; ELT eriväljaanne 3/25, lk 129), artikli 15 lõigete 1 ja 3 ning nõukogu 12. oktoobri 1992. aasta määruse (EMÜ) nr 2913/92, millega kehtestatakse ühenduse tolliseadustik (EÜT L 302, lk 1; ELT eriväljaanne 02/04, lk 307), artikli 24 tõlgendamine — Toode, mis on oluliseks töötlemiseks eksporditud seestöötlemise protseduuri raames ilma imporditollimaksu kohaldamata liikmesriigist kolmandasse riiki — Selle töötlemise tulemusel saadud toote eksportimine järgmisesse kolmandasse riiki — Diferentseeritud eksporditoetuse maksmise tingimused — Vajadus viia kaup sihtkohaks olevas kolmandas riigis vabasse ringlusse ja tasuda imporditollimaks?
   
      Resolutsioon
   
   Komisjoni 15. aprilli 1999. aasta määruse (EÜ) nr 800/1999 (milles sätestatakse põllumajandustoodete eksporditoetuste süsteemi kohaldamise üksikasjalikud ühiseeskirjad) artikli 15 lõikeid 1 ja 3 tuleb tõlgendada nii, et diferentseeritud eksporditoetuse saamise tingimused — nimelt impordiga seotud tolliformaalsused — ei ole täidetud juhul, kui asjaomane toode on sihtkohaks olevas kolmandas riigis pärast seestöötlemise tolliprotseduurile suunamist ilma imporditollimaksu kohaldamata läbinud „olulise töötlemise või toimingu” nõukogu 12. oktoobri 1992. aasta määruse (EMÜ) nr 2913/92 (millega kehtestatakse ühenduse tolliseadustik) artikli 24 tähenduses ja töötlemise või toimingu tulemusel saadud toode eksporditakse järgmisesse kolmandasse riiki.
   
      (1)  ELT C 288, 23.10.2010.